Milí šiestaci. Pozdravujem Vás a prajem krásnu Veľkú noc. Pred nami je absolvovať najnáročnejšie učivo v 6. ročníku z fyziky. Keďže brány školy ostávajú zatvorené trošku si toto učivo zjednodušíme. Do konca šk. roka sa budeme zaoberať pojmom **hustota telies a kvapalín.**

**Do zošita si napíšte názov témy a urobte nasledujúci pokus, ktorý si tiež zapíšete do zošita :**

**Hustota tuhých látok**

**Pomôcky:** *rôzne drobné telesá:* guma na gumovanie,hracia kocka, skákacia loptička, kúsok polystyrénu, väčšia matica, malý kameň, plastová lyžička, korková zátka, malá sviečka...

**Postup:** - telesá odváž , zapíš ich hmotnosť,

- telesá ponor celé pod vodu( aj nasilu) a urči ich objem, zapíš ich objem (spomeňte si ako sme určovali objem telies. Predpokladám že doma nemáte odmerný valec, tak skúste aspoň určiť objem pomocou mamkinej kuchynskej odmerky. )

- polož ich do nádoby s vodou a rozdeľ ich na potápajúce a plávajúce,

- pomocou kalkulačky vypočítaj podiel (delené) ich hmotnosti v gramoch a objemu v cm3, výsledok zapíš,

|  |  |  |  |  |
| --- | --- | --- | --- | --- |
| **Predmety** | **Názov predmetu** | **Hmotnosť m (g)** | **Objem V (cm3)** | **Podiel m:V** |
| **plávajúce** |  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **potápajúce** |  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Výsledky merania: (zapíšte ich do zošita)**

Zistili sme, že **plávajúce telesá** majú v poslednom stĺpci číslo **menšie ako 1** a **potápajúce sa telesá** majú číslo **väčšie ako 1.**

**Podiel hmotnosti telesa a jeho objemu je hľadaná vlastnosť.**

**Pre danú látku je to vždy rovnaká hodnota.**

Je to vlastnosť látky, ktorú môžeme merať, porovnávať, je to teda **fyzikálna veličina.**